สลากอนุมัติทำหวยชุดสู้แก้ราคาแพง
บอร์ดสลากมีมติทำสลากชุด สั่งลงพื้นที่ทำประชาพิจารณ์สรุปผล มิ.ย.นี้
29 มี.ค. 2561

บอร์ดสลากมีมติทำสลากชุด สั่งลงพื้นที่ทำประชาพิจารณ์สรุปผล มิ.ย.นี้นายธนวรรธน์ พลวิชัย โฆษกคณะกรรมการสลากกินแบ่งรัฐบาล แถลงผลการประชุมคณะกรรมการสลากกินแบ่งรัฐบาลว่า ที่ประชุมมีมติให้สำนักงานสลากฯ ออกสลากรวมชุด โดยจะให้ทำการประชาพิจารณ์เพื่อสอบถามความเห็นทั้งประชาชน ผู้ค้าสลาก และผู้ที่เกี่ยวข้องทั้งหมดภายในเวลา 3 เดือน โดยจะมีการลงพื้นที่ ทั่วประเทศ และสำรวจความเห็นผ่านหน้าเว็บไซต์สำนักงานสลากฯ เริ่ม วันที่ 1 เม.ย. และไปสิ้นสุดในเดือน มิ.ย. เพื่อนำข้อสรุปเสนอความต้องการของประชาชนให้คณะกรรมการพิจารณา หากทุกฝ่ายเห็นชอบจะเริ่มออกสลากรวมชุดได้ในช่วงครึ่งหลังของปี 2561 นี้ โดยจะไม่มีการพิมพ์สลากเพิ่มจากปัจจุบันที่พิมพ์อยู่ 80 ล้านฉบับพ.ต.อ.บุญส่ง จันทรีศรี รอง ผู้อำนวยการสำนักงานสลากฯ กล่าวว่า ได้เตรียมแผนการพิมพ์สลากรวมชุดไว้หลายแนวทาง เช่น การพิมพ์สลาก ใบเดียว แต่มี 5 เลข หรือการพิมพ์ สลากชุด ที่มีเลขที่ไม่เหมือนกัน เชื่อว่าจะใช้เทคนิคการพิมพ์ที่จะทำให้การรวมชุดยากมากขึ้น และจนร่นเวลารับสลากไปขายเหลือแค่ 8-10 วัน จะช่วยเรื่องการขายสลากชุดเกินราคาลดลงได้สำหรับปัญหาสลากเกินราคา พบว่า สลาก 1 ใบ มีราคาเฉลี่ยที่ 80- 100 บาท สลากชุด 2-3 ใบ มีราคาเฉลี่ยที่ 100-110 บาท สลากชุด 10 ใบ มีราคา 110-150 บาท สลากชุด 15 ใบมีราคา 125-150 บาท และสลากชุด 20 ใบ มีราคา 140-170 บาท ซึ่งจากเดิมสลากชุดใหญ่เคยมีราคามากถึง 200-250 บาท/ฉบับ มาแล้วภาพประกอบข่าว